2003/525/EY: Komission päätös, tehty 18 päivänä heinäkuuta 2003, neuvoston direktiivin 1999/36/EY täytäntöönpanopäivämäärän lykkäämisestä tiettyjen kuljetettavien painelaitteiden osalta (ETA:n kannalta merkityksellinen teksti) (tiedoksiannettu numerolla K(2003) 2591)



Virallinen lehti nro L 183 , 22/07/2003 s. 0045 - 0045



Komission päätös, tehty 18 päivänä heinäkuuta 2003, neuvoston direktiivin 1999/36/EY täytäntöönpanopäivämäärän lykkäämisestä tiettyjen kuljetettavien painelaitteiden osalta (tiedoksiannettu numerolla K(2003) 2591) (ETA:n kannalta merkityksellinen teksti) (2003/525/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuljetettavista painelaitteista 29 päivänä huhtikuuta 1999 annetun neuvoston direktiivin 1999/36/EY(1), sellaisena kuin se on muutettuna komission direktiivillä 2002/50/EY(2), ja erityisesti sen 17 artiklan 2 kohdan, sekä katsoo seuraavaa: (1) Direktiivin 1999/36/EY 2 artiklassa tarkoitettuja paineastioita, pullopaketteja tai pullokontteja ja säiliöitä koskevia yksityiskohtaisia teknisiä vaatimuksia ei vielä ole laadittu, eikä viittauksia riittävään määrään eurooppalaisia standardeja ole vielä lisätty vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(3), sellaisena kuin se on viimeksi muutettuna 7 päivänä huhtikuuta 2003 annetulla komission direktiivillä 2003/28/EY(4), liitteisiin ja vaarallisten aineiden rautatiekuljetuksia koskevan jäsenvaltioiden lainsäädännön lähentämisestä 23 päivänä heinäkuuta 1996 annetun neuvoston direktiivin 96/49/EY(5), sellaisena kuin se on viimeksi muutettuna 7 päivänä huhtikuuta 2003 annetulla komission direktiivillä 2003/29/EY(6), liitteisiin. Näin ollen on syytä lykätä direktiivin 94/55/EY täytäntöönpanopäivämäärää mainittujen kuljetettavien painelaitteiden osalta. (2) Direktiivin 1999/36/EY 18 artiklassa säädetään, että jäsenvaltioiden on sallittava alueellaan ennen 1 päivää heinäkuuta 2001 voimassa olevien säännösten mukaisten kuljetettavien painelaitteiden markkinoille saattaminen ja käyttöönotto kahden vuoden siirtymäkauden ajan mainitun direktiivin täytäntöönpanopäivämäärästä. Näin ollen on syytä lykätä myös tätä määräaikaa. (3) Tässä päätöksessä säädetyt toimenpiteet ovat direktiivin 94/55/EY 9 artiklalla perustetun, vaarallisten aineiden kuljetuksia käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lykätään direktiivin 1999/36/EY täytäntöönpanopäivämäärä 1 päivään heinäkuuta 2005 paineastioiden, pullopakettien tai pullokonttien ja säiliöiden osalta. 2 artikla Jäsenvaltioiden on sallittava alueellaan ennen 1 päivää heinäkuuta 2005 voimassa olevien säännösten mukaisten kuljetettavien painelaitteiden markkinoille saattaminen ja käyttöönotto kahden vuoden ajan kyseisestä päivästä sekä ennen kyseistä ajankohtaa markkinoille saatettujen kyseisten laitteiden myöhempi käyttöönotto. Artikla 3 Tätä päätöstä sovelletaan 1 päivästä heinäkuuta 2003. 4 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 2003. Komission puolesta Loyola De Palacio Varapuheenjohtaja (1) EYVL L 138, 1.6.1999, s. 20. (2) EYVL L 149, 7.6.2002, s. 28. (3) EYVL L 319, 12.12.1994, s. 7. (4) EUVL L 90, 8.4.2003, s. 45. (5) EYVL L 235, 17.9.1996, s. 25. (6) EUVL L 90, 8.4.2003, s. 47.